Nafarroako Parlamentuko Mahaiak, 2020ko abenduaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako gaurkotasun handiko galdera, Nafarroako telebistetara bideratutako aurrekontu-partidei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko abenduaren 4an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jasok, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilari Javier Remírez Apesteguía jaunak datorren osteguneko, abenduaren 10eko Osoko Bilkuran erantzun dezan.

Zure departamentuak 2021erako prestatu duen aurrekontu-proiektuan tratu pribilegiatua ezartzen da 1,3 milioi euroko berariazko hitzarmen baten bidez, Nafarroan emititzen duen telebista batekin; gainerako telebistei, berriz, 350.000 euroko partida bat esleitzen zaie, eta zenbateko hori norgehiagokan eskuratuko dute. Zein dira horretarako dauden arrazoiak eta zein ondorio izan ditzake erabaki horrek Nafarroako ikus-entzunezkoen sektorean?

Iruñean, 2020ko abenduaren 2an

Foru parlamentaria: Bakartxo Ruiz Jaso